**Apstiprināts**

**ar Jēkabpils Tehnoloģiju tehnikuma**

**izsoles komisijas 2024.gada 15.aprīļa lēmumu**

**(protokols Nr.1)**

**Izsoles nolikums**

*ēkas (būves kadastra apzīmējums 56010022133003; adrese: Pasta iela 1, Jēkabpils, Jēkabpils novads) telpas Nr.5 11,5 m2 platībā iznomāšanai*

1. **Informācija par iznomātāju**

**Jēkabpils Tehnoloģiju tehnikums**

Reģistrācijas Nr.90011018726

Adrese: Pasta iela 1, Jēkabpils, Jēkabpils novads, LV-5201

E-pasts: koledza@jak.lv

Mājas lapa: https://jekabpils.jak.lv

Kontaktpersona objekta apsekošanai:

Jekaterina Rubļova, tālr.: +371 29630888, e-pasts: ​jekaterina.rublova@jak.lv.

1. **Vispārīga informācija par izsoli**
	1. Izsoles nolikums izstrādāts saskaņā ar Ministru kabineta 2018.gada 20.februāra noteikumiem Nr.97 “Publiskas personas mantas iznomāšanas noteikumi” (turpmāk – Noteikumi)
	2. Izsoles veids: rakstiska pirmā izsole.
	3. Izsoles mērķis: nomas objekta iznomāšana par iespējami augstāku nomas maksu.
2. **Nomas objekta apraksts**
	1. Nomas objekta veids: neapdzīvojama telpa Nr.5 11,5 m2 platībā, kas atrodas Jēkabpils Tehnoloģiju tehnikuma dienesta viesnīcas (būves kadastra apzīmējums 56010022133003) 1.stāvā, Pasta ielā 1, Jēkabpilī, Jēkabpils novadā.
	2. Nomas objekta izmantošanas mērķis – skaistumkopšanas pakalpojumu sniegšanai.
	3. Nomas objekta apskate iespējama darba dienās Jēkabpils Tehnoloģiju tehnikuma darba laikā, iepriekš sazinoties un vienojoties par konkrētu apskates laiku ar nolikuma 1.punktā noteikto kontaktpersonu.
3. **Izsoles sākuma cena un nomas līguma termiņš**
	1. Izsoles sākuma cena (nomas objekta nosacītā nomas maksa) ir **40,71 EUR** mēnesī (neieskaitot pievienotās vērtības nodokli).
	2. Nomas līgums, atbilstoši nolikuma pielikumā pievienotajam līguma projektam, ar izsoles uzvarētāju tiks slēgts uz laiku līdz **5 (pieciem) gadiem**.
	3. Ja divi vai vairāki nomas tiesību pretendenti ir piedāvājuši vienādu augstāko cenu, iznomātājs rīkojas atbilstoši Noteikumu 45. un 46.punktā noteiktajai kārtībai.
4. **Pieteikumu iesniegšanas un atvēršanas kārtība**
	1. Pretendentiem jāiesniedz aizpildīts un parakstīts pieteikums dalībai izsolē, kurš sagatavots atbilstoši nolikuma pielikumā pievienotajai formai. Pieteikums jāparaksta paraksttiesīgajai personai vai jāpievieno pilnvara (fiziskām personām – notariāli apliecināta) par personas tiesībām parakstīt pieteikumu.
	2. Pretendentiem savs pieteikums jāiesniedz slēgtā aploksnē, uz kuras jānorāda, ka pieteikums tiek iesniegts rakstiskai izsolei, nomas objektu, nomas objekta adresi, kadastra numuru, pretendenta nosaukumu/vārdu, uzvārdu, adresi un kontaktinformāciju.
	3. Pretendentiem savi pieteikumi jāiesniedz Jēkabpils Tehnoloģiju tehnikuma mācību korpusa 112.kabinetā, Pasta ielā 1, Jēkabpilī, Jēkabpils novadā, ne vēlāk līdz **2024.gada 24.aprīļa plkst.9:00.**
	4. Iznomātājs reģistrē saņemtos pieteikumus to saņemšanas secībā, norāda saņemšanas datumu un laiku, kā arī pretendenta nosaukumu.
	5. Iesniegti pieteikumi tiks atvērti to iesniegšanas secībā uzreiz pēc nolikuma 5.3.punktā noteiktā pieteikumu iesniegšanas termiņa beigām. Piedāvājumu atvēršanas vieta: Jēkabpils Tehnoloģiju tehnikuma mācību korpusa 112.kabinets, Pasta iela 1, Jēkabpils, Jēkabpils novads. Pieteikumu atvēršana ir atklāta.
	6. Visi pēc nolikuma 5.3.punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
	7. Visas izmaksas, kas saistītas ar pieteikuma sagatavošanu sedz pretendents.
	8. Ja pretendenta pieteikumā nav iekļauta nolikuma pielikumā pievienotajā formā minētā informācija vai piedāvātais nomas maksas apmērs ir mazāks par nolikuma 4.1.punktā norādīto nosacīto nomas maksas apmēru, izsoles komisija pieņem lēmumu par nomas tiesību pretendenta izslēgšanu no dalības rakstiskā izsolē un tā pieteikumu neizskata.

Pielikumā:

1. telpu plāns uz 1 (vienas) lapas;
2. pieteikums dalībai izsolē uz 1 (vienas) lapas;
3. nomas līguma projekts uz 8 (astoņām) lapām.